วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล ประจำวันที่ 11 ม.ค.60
11 ม.ค. 2560

วิเคราะห์ตลาดภาคบ่าย – บล.เอเอสแอล
 
วิเคราะห์ตลาดภาคบ่าย
 
ภาครวมตลาดภาคเช้า
SET Index ปิดภาคเช้า 1,579.60 จุด (+7.50 จุด,+0.48%)กรอบ 1,581-1,571 จุด มูลค่าการซื้อขาย 32,277 ลบ. เรียงลำดับมูลค่าการซื้อขายรายกลุ่มENERG ICT BANK PROP COMM CONMAT TRANS AGRI ตามลำดับ. ตลาดภูมิภาค [Hang Seng +0.73%][KOSPI +1.60%][Nikkei225 +0.37%][ChinaA50 -0.28%][TAIEX -0.04%]

 [ติดตาม]

– สต็อกน้ำมันรายสัปดาห์จากสำนักงานสารสนเทศด้านพลังงานสหรัฐ (EIA) สหรัฐ 22.30น.
Source : Investing.com
 
จับตา “ทรัมป์” เปิดแถลงข่าวครั้งแรกวันนี้ นักวิเคราะห์คาดดาวโจนส์พุ่งแรงหากตลาดขานรับ
ตลาดการเงินทั่วโลกจับตาการแถลงข่าวต่อสื่อมวลชนของนายโดนัลด์ ทรัมป์ ว่าที่ประธานาธิบดีสหรัฐ ซึ่งจะจัดขึ้นที่อาคารทรัมป์ ทาวเวอร์ ในกลางนครนิวยอร์ก ในวันนี้ตามเวลาสหรัฐ ซึ่งถือเป็นการเปิดแถลงข่าวต่อสื่อมวลชนครั้งแรกนับตั้งแต่ทรัมป์ได้รับชัยชนะในการเลือกตั้งประธานาธิบดีสหรัฐเมื่อวันที่ 8 พ.ย.2559 นักวิเคราะห์จากลอนดอน แคปิตอล กรุ๊ป กล่าวว่า หากการแถลงข่าวของทรัมป์ได้รับการขานรับจากนักลงทุน ดัชนีดาวโจนส์ตลาดหุ้นนิวยอร์กและสกุลเงินดอลลาร์ก็มีแนวโน้มที่จะพุ่งขึ้นอย่างแข็งแกร่ง ด้านนักวิเคราะห์ของดอยซ์แบงก์ คาดว่า ผลิตภัณฑ์มวลรวมภายในประเทศ (จีดีพี) ของสหรัฐจะเพิ่มขึ้น 2 เท่าจากระดับในปัจจุบัน ภายใต้นโยบายของนายทรัมป์ในการผ่อนคลายกฎระเบียบในภาคอุตสาหกรรม, การปฏิรูปภาษีด้วยการลดภาษีเงินได้บุคคลธรรมดาและนิติบุคคล ด้านธนาคารโลกได้ออกรายงานแนวโน้มเศรษฐกิจครั้งล่าสุดว่า หากนายทรัมป์ดำเนินนโยบายการกระตุ้นการคลังตามที่ให้คำมั่นไว้ ก็จะช่วยหนุนเศรษฐกิจทั้งในสหรัฐและเศษฐกิจทั่วโลกให้ขยายตัวรวดเร็วกว่าที่คาดการณ์ไว้ (Source : IQ สำนักข่าวอินโฟเควสท์)
 
IMPACT (+) SCC ADVANC DTAC BJC BDMS IRPC PTT KBANK JAS PTTEP BAY TCAP SCB UV INTUCH 
IMPACT (-) U CPF BLA TU AOT KTB IVL PTTGC EA KCE BANPU AAV MAJOR HANA BH MALEE BPP ROBINS
 
แนวโน้มตลาดและหุ้นเทคนิคที่น่าสนใจ
 
SET Index ปิดภาคเช้า 1,579.60 จุด
ทะลุแนวต้านหลัก 1,575 จุด
SET index มีแรงซื้อคืนหลังพักตัว และสามารถทะลุแนวต้านหลัก 1,575 จุดได้สำเร็จ แนวโน้มยังเป็นMomentum เชิงบวกมากขึ้น เน้นซื้อเก็งกำไรระยะสั้นเป็นหลัก แนวรับได้แก่ 1,560 และ 1,575 จุด แนวต้านหลัก 1,590 และ 1,600 จุดเป็นแนวต้านหลัก
 
TKT (ราคาปิดภาคเช้า 2.36 บาท)
สัญญาณพักตัวเสร็จ
TKT ระยะสั้นมีการพักตัวเหนือแนวรับ 2.22 และ 2.30 บาท อย่างไรก็ตามการเบรกยืนเหนือ 2.30 บาทในช่วงเช้าเป็นสัญญาณพักตัวเสร็จพร้อมปริมาณการซื้อขายเพิ่มขึ้นเป็นสัญญาณบวก แนวต้าน 2.50 และ 2.80 บาทตามลำดับ ตัดขาดทุนหากหลุด 2.22 บาทลงมา
 
JAS (ราคาปิดภาคเช้า 8.30 บาท)
แท่งเทียน Bullish ยืนแนวรับ
JAS แนวโน้มวันนี้มีปริมาณการซื้อขายเพิ่มขึ้นพร้อมแท่งเทียน Bullish ยืนแนวรับ 8.00 บาทขึ้นไปได้ แนวรับระหว่างวัน 8.20 บาท สัญญาณ Momentum อย่าง RSI และ STO ยังคงเป็นทิศทางสนับสนุน แนวต้าน 8.55 และ 8.75 บาท ตัดขาดทุนที่ต่ำกว่า 8 บาท